కొత్త సంవత్సరంలో మరింత పెరగిన విమాన ఛార్జీలు
PNR|
కొత్త సంవత్సరంలో విమాన ప్రయాణం మరింత ప్రియమైంది. కొత్త యేడాది కానుక అన్న చందంగా ఎయిర్‌‍లైన్స్ కంపెనీలు టిక్కెట్ ధరలను మరింత పెంచేశాయి. ప్రభుత్వరంగ ఆయిల్ కంపెనీలు విమాన ఇంధన ధరలను పెంచడంతో దేశీయ ఎయిర్‌లైన్స్ దిగ్గజాలైన కింగ్‌ఫిషర్, జెట్ ఎయిర్‌వేస్ టికెట్‌పై సర్‌చార్జీని 200 రూపాయల వరకు పెంచాయి. పెంచిన ధరలను తక్షణమే అమల్లోకి తీసుకువచ్చాయి.
750 కిలోమీటర్ల వరకు 100 రూపాయలు, 750 కిలో మీటర్లకు మించిన టికెట్‌పై ఇంధన సర్‌చార్జీని 200 రూపాయలు పెంచినట్లు రెండు కంపెనీలు వేర్వేరుగా విడుదల చేసిన పత్రికా ప్రకటనలో పేర్కొన్నాయి. అంతర్జాతీయ మార్కెట్లలో ముడి చమురు ధరలు పెరిగిన నేపథ్యంలో ఈ సారి ఏటీఎఫ్ ధరను 2 శాతం వరకు పెంచినట్లు కంపెనీలు ప్రకటించాయి.
దీనిపై మరింత చదవండి :